
Középkori fegyelmi büntetések a Budapesti Királyi Büntetőtörvényszéki Fogházban 1919 és 1938 között

A dolgozatommal igyekszem egy kicsit teljesebbé tenni a magyar börtönügy históriáját. A 2 világháború közötti fegyelmi intézkedéseket vizsgálom a Budapesti Királyi Törvényszéki Fogházban, elsősorban levéltári források alapján, azon belül is leginkább a fogház fegyelmi könyveire építettem, amikben részletesen fel van sorolva, hogy melyik fogvatartottal szemben mikor, milyen fegyelmi intézkedéseket foganatosítottak, olykor a végrehajtás részletes tervével együtt. Külön vizsgálom azokat az intézkedéseket, amikre, bár a jogszabály lehetőséget biztosított, mégis álláspontom szerint már kínzásnak minősülnek, illetve azokat, amiket bármeghatároztak fegyelmi intézkedésként, erre jogosultságuk se lett volna.
Ahhoz hogy ezt az időszakot érdemben tudjuk vizsgálni, feltétlenül szükséges legalább érintőlegesen hivatkoznom a korszak történelmi eseményeire. Továbbiakban viszont a vizsgált fegyelmi intézkedéseknek igyekszem bemutatni nemcsak a jogszabályi, hanem a történeti hátterét is, és ezeken keresztül vizsgálni azt, hogy vajon a 20. század első felében mennyire volt helyük ezeknek a büntetéseknek a hazai büntetés-végrehajtásban.



